Mychal Greene gengur til liðs við Borgnesinga Úrvalsdeildarlið Skallagríms hefur fengið til liðs við sig Bandaríkjamanninn Mychal Greene frá lúxemborgska úrvalsdeildarliðinu Soluvre . Mychal var einn helsti burðarásinn í liði Soluvre á síðustu leiktíð þar sem hann var með 26,3 stig að meðaltali í leik . Að auki tók hann 8,4 fráköst og gaf 3,8 stoðsendingar . Mychal , sem er þrítugur að aldri , leikur stöðu bakvarðar en hann er 193 cm á hæð . Von er á honum í Borgarnes síðar í mánuðinum og mun koma hans vafalaust styrkja leikmannahóp Skallagrímsmanna mikið .